Návrh nariadenie Rady ktorým sa mení a dopĺňa nariadenie (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín /* KOM/2005/0194 v konečnom znení - CNS 2005/0094 */





[pic] | KOMISIA EURÓPSKYCH SPOLOČENSTIEV | Brusel, 18.05.2005 KOM(2005) 194 v konečnom znení 2005/0094 (CNS) Návrh NARIADENIE RADY ktorým sa mení a dopĺňa nariadenie (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín (predložená Komisiou) ODÔVODNENIE Článok 11 ods. 6 nariadenia (EHS) č. 2092/91 stanovuje, že príslušné orgány členských štátov môžu do 31. decembra 2005 udeľovať povolenia na uvádzanie výrobkov dovážaných z tretej krajiny, ktoré nie sú zapísané v zozname uvedenom v odseku 1 písm. a) tohto článku, na trh. Vo svojom oznámení Rade a Európskemu parlamentu z 10. júna 2004 o Európskom akčnom pláne pre ekologické potraviny a poľnohospodárstvo Komisia uviedla, že navrhne zmenu a doplnenie nariadenia (EHS) č. 2092/91, ktorým sa nahradia súčasné dovozné výnimky novým trvalým systémom, ktorý bude využívať hodnotenia technickej rovnocennosti orgánov, ktoré na tento účel určí Spoločenstvo. Na rozvoj a zavedenie tohto nového trvalého systému je potrebný dostatočný čas. Počas tohto obdobia by sa obchod s ekologickými výrobkami nemal zbytočne narušiť a preto by sa platnosť existujúcich prechodných opatrení mala predĺžiť o ďalší rok. Z opatrenia nevyplývajú finančné dôsledky pre rozpočet Spoločenstva. 2005/0094 (CNS) Návrh NARIADENIE RADY ktorým sa mení a dopĺňa nariadenie (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 37, so zreteľom na návrh Komisie,[1] so zreteľom na stanovisko Európskeho parlamentu,[2] keďže: (1) Článok 11 ods. 6 nariadenia (EHS) č. 2092/91[3] stanovuje, že príslušné orgány členských štátov môžu do 31. decembra 2005 udeľovať povolenia na uvádzanie výrobkov dovážaných z tretej krajiny, ktoré nie sú zapísané v zozname v odseku 1 písm. a) tohto článku, na trh. (2) Vo svojom oznámení Rade a Európskemu parlamentu z 10. júna 2004 o Európskom akčnom pláne pre ekologické potraviny a poľnohospodárstvo[4] Komisia uviedla, že navrhne zmenu a doplnenie nariadenia (EHS) č. 2092/91, ktorým sa nahradia súčasné dovozné výnimky novým trvalým systémom, ktorý bude využívať hodnotenia technickej rovnocennosti orgánov určených tento účel Spoločenstvom. (3) Na rozvoj a zavedenie tohto nového trvalého systému je potrebný dostatočný čas. (4) Počas tohto obdobia by sa obchod s ekologickými výrobkami nemal zbytočne narušiť a preto by sa platnosť existujúcich prechodných opatrení mala predĺžiť o ďalší rok. (5) Nariadenie (EHS) č. 2092/91 by sa preto malo zodpovedajúcim spôsobom zmeniť a doplniť, PRIJALA TOTO NARIADENIE: Článok 1 V prvom pododseku článku 11 ods. 6 písm. a) smernice 2092/91/EHS sa dátum „31. decembra 2005“ nahrádza dátumom „31. decembra 2006“. Článok 2 Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. EÚ C […], […], s. […]. [2] Ú. v. EÚ C […], […], s. […]. [3] Ú. v. EÚ L 198, 22.7.1991, s. 1. Nariadenie naposledy zmenené a doplnené nariadením Komisie (ES) č. 2254/2004 (Ú. v. EÚ L 385, 29.12.2004, s. 20). [4] KOM(2004) 415 konečná verzia.